Nr. L 81/18 De Europæiske Fællesskabers Tidende 26. 3. 92 KOMMISSIONENS FORORDNING (EØF) Nr. 735/92 af 25. marts 1992 om ændring af forordning (EØF) nr. 2289/83 om fastsættelse af gennemførelses- bestemmelserne til artikel 70 til 78 i forordning Rådets (EØF) nr. 918/83 om en fællesskabsordning vedrørende fritagelse for import- og eksportafgifter KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (EØF) nr. 918/83 af 28. marts 1983 om en fællesskabsordning vedrørende fritagelse for import- og eksportafgifter (), senest ændret ved forordning (EØF) nr. 3357/91 Ø), særlig artikel 143, og ud fra følgende betragtninger : Forordning (EØF) nr. 3357/91 indeholder bl.a. bestem- melser om ændring af artikel 72 og 73 i forordning (EØF) nr. 918/83 med det formål at fjerne betingelsen om ikke- ækvivalens ; det er derfor nødvendigt at ændre gennemførelsesbestem- melserne i Kommissionens forordning (EØF) nr. 2289/ 83 (?), senest ændret ved forordning (EØF) nr. 1746/85 (%), i overensstemmelse hermed og fjerne alle henvisninger til betingelsen om ikke-ækvivalens ; det forekommer væsentligt for at følge linjen i ændringen af forordning (EØF) nr. 918/83 at ophæve den omkost- ningskrævende og komplicerede procedure, der i visse tilfælde indebærer, at Kommissionen skal vedtage en beslutning efter høring af en gruppe eksperter fra alle medlemsstaterne, der træder sammen i Toldfritagelsesud- valget ; alle henvisninger til beslutninger, der skal vedtages af Kommissionen, bør derfor slettes, og alle afgørelser bør træffes på nationalt niveau ; de i denne forordning fastsatte foranstaltninger er i over- ensstemmelse  med —udtalelse  fra  Toldfritagelses- udvalget — UDSTEDT FØLGENDE FORORDNING : Artikel 1 I forordning (EØF) nr. 2289/83 foretages følgende ændringer : (') EFT nr. L 105 af 23. 4. 1983, s. 1. () EFT nr. L 318 af 20. 11. 1991, s. 3. (') EFT nr. L 220 af 11. 8. 1983, s. 15. () EFT nr. L 167 af 27. 6. 1985, s. 23. 1. Artikel 2, stk. 1, indledningen, affattes således : »1. — Fritagelse for importafgifter ved indførsel af de genstande, der er omhandlet i artikel 71 og artikel 72, stk. 1 og 2, i grundforordningen medfører for modta- gerinstitutionen eller -organisationen forpligtelse til : 2. Artikel 3, stk. 2, indledningen, affattes således : »2. Er den institution eller organisation, hvortil genstanden er udlånt, udlejet eller overdraget, belig- gende i en anden medlemsstat end den, hvor den institution eller organisation, som udlåner, udlejer eller overdrager denne genstand, er beliggende, udsteder det kompetente toldsted i afsendelsesmedlemsstaten i forbindelse med forsendelsen af genstanden et kontrol- eksemplar T 5 i overensstemmelse med reglerne i forordning (EØF) nr. 2823/87 for at sikre, at genstanden anvendes på en måde, der giver ret til fortsat afgiftsfritagelse. Med henblik herpå skal nævnte kontroleksemplar i rubrik 104 ud for »andet« være forsynet med en af følgende angivelser :« 3. Artikel 6, stk. 2, affattes således : »2.  Den i stk. 1 omhandlede anmodning skal inde- holde følgende oplysninger vedrørende den pågæl- dende genstand : a) den af fabrikanten anvendte nøjagtige handelsbeteg- nelse for den pågældende genstand, den formodede tarifering i Den Kombinerede Nomenklatur, samt de objektive tekniske kendetegn, der berettiger til at betragte genstanden som værende fremstillet specielt med henblik på handicappedes uddannelse, beskæftigelse eller indpasning i samfundet b) fabrikantens og eventuelt leverandørens navn eller firmanavn og adresse c) genstandens oprindelsesland d) angivelse af, hvor den pågældende genstand skal anvendes e) den pågældende genstands præcise anvendelse f) genstandens pris eller dens toldværdi g) antal eksemplarer af den pågældende genstand. Anmodningen skal være vedlagt materiale, som inde- holder alle nødvendige oplysninger vedrørende genstandens kendetegn og tekniske data.« 4. Artikel 7 affattes således : »Artikel 7 Den kompetente myndighed i den medlemsstat, hvor modtagerinstitutionen eller -organisationen er belig- gende, træffer umiddelbart afgørelse om den i artikel 6 omhandlede anmodning.«